[{"text_idx": "#000000", "text": "Pasis nun monato de kiam mi alvenis al Pollando, kaj pli specife al Bjalistoko, kie mi helpos la lokan Esperanto-asocion \u2013 la Bjalistoka Esperanto-Societo (BES) \u2013 g\u0302is Januaro 2022."}, {"text_idx": "#000001", "text": "Mi jam vizitis landojn multe pli for de Francio, sed mi pensas ke estas la unua fojo, kiam mi vizitas landon en kiu la angla ne estas multe uzata, kaj mi (ankorau\u0306) ne parolas la polan: tio povas esti vera defio... Sed mi devas konfesi, ke danke al Esperanto, mi sentis min hejme dekomence. Bjalistoko estas la naskig\u0302urbo de Ludviko Lazaro Zamenhof kaj kvankam la lingvo kaj g\u0302ia kulturo estas nekonataj de multaj en la urbo, ne malofte oni vidas ion (murpentraj\u0302on, statuon, hotelon, straton, restoracion, kafejon...) kiu elvokas la internacian lingvon au\u0306 g\u0302ian kreinton."}, {"text_idx": "#000002", "text": "Ekzemple, la tagon de mia alveno, mi ankorau\u0306 estis en la buso kiu apenau\u0306 eniris la urbon, kaj mi vidis murpentraj\u0302on sur konstruaj\u0302o kun frazo kiun mi tuj komprenis. Tuj post lasi miajn valizojn en mia nova hejmo, mi iris viziti la klubejon, kie min atendis hispanaj esperantistoj vizitantaj Bjalistokon. Ili montris al mi la urbon lau\u0306 la itinero de Esperanto (strato Ludoviko Zamenhof, statuo de Ludoviko Zamenhof kiam li estis juna, monumento al Ludoviko Zamenhof...). Paroli Esperanton vere trankviligis min: mi parolas Esperanton en Tuluzo do finfine estas kiel hejme!"}, {"text_idx": "#000003", "text": "Esperanto kaj esperantistoj en Bjalistoko"}, {"text_idx": "#000004", "text": "La 4-a de Septembro estis la \u201cNacia Legado\u201d en Pollando: c\u0302iujare la prezidanto elektas libron el pola literaturo, kaj komence de Septembro okazas publikaj legadoj tra la tuta lando. Kompreneble, estas la okazo traduki kaj eldoni la elektitan libron en Esperanto. C\u0302i-jare estis elektita teatraj\u0302o de Gabriela Zapolska (La moralo de sinjorino Dulska) kaj mi partoprenis g\u0302ian legadon en Esperanto en la Centro Ludwik Zamenhof (kie ankau\u0306 trovig\u0302as la esperantista biblioteko de la urbo), antau\u0306 ol spekti la legadon organizitan de la urbo antau\u0306 la Palaco de Branicki. Estis amuza sperto sed ankau\u0306 la okazo finfine renkonti la membrojn de la asocio kaj vidi iujn el ili, kiujn mi jam renkontis dum la Trejnu la Trejniston renkontig\u0302o en Tuluzo!"}, {"text_idx": "#000006", "text": "Kelkajn tagojn poste en la Centro Ludwik Zamenhof okazis ankau\u0306 la prezento de la romano Solaris, tradukita el la pola al Esperanto de Przemys\u0142aw Wierzbowski (\u201cPs\u0302emek\u201d) okaze de la centa naskig\u0302tago de g\u0302ia au\u0306toro, Stanis\u0142aw Lem. Ps\u0302emek respondis demandojn kaj fragmentoj de la libro estis legitaj por publiko ne 100% esperanta, tio iom surprizis min. Peter Bala\u0301z\u030c kaj Dorota Rodzianko de E@I vojag\u0302is el Slovakio por la okazo, kaj kunprenis... Lucas, kiu venis pasigi la semajnon en Pollando! Dorota studis en Bjalistoko do s\u0302i montris al ni la nepre vidindajn lokojn de la urbo (inkluzive la \u2013 nun detruita \u2013 naskig\u0302lokon de Ludoviko Zamenhof) kaj konigis al ni iujn lokajn specialaj\u0302ojn kiel zapiekanka au\u0306 gofry (estas vaflo)."}, {"text_idx": "#000008", "text": "Sed mi resanig\u0302is, kaj mi pretas dau\u0306rigi tion, por kio mi estas c\u0302i tie! La konversacia klubo rekomencig\u0302is kaj se c\u0302io bonas, Esperanto-kursoj kaj la lingvo-kafejo baldau\u0306 sekvos, do mi vers\u0302ajne ne enuos."}, {"text_idx": "#000009", "text": "C\u0302iutaga vivo c\u0302e BES: kunvenoj, vendoj de libroj..."}, {"text_idx": "#000010", "text": "G\u0302is tiam, g\u0302is la revido kaj do widzenia \ud83d\ude42"}, {"text_idx": "#000012", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000013", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]